ہژدہمیکو بشخ
اللہ و اونا رسول مسلمان تے ہرا عدل و تورَو نا پرمان کرینو، اونا خواست دا دے کہ کس اسے ٹی اگہ نزوری و خامی اس خننگے تو اوڑا پڑدہ شاغنگے، و اگہ اونا نزوری و خامی دین و ملت نا فائدہ ٹی بشخنگ کڑزپ تو ہم اودے ڈنڈور کننگ آن پاریز کننگے۔ و ہچ ءُ وڑ اسے ٹی عدل و انصاف نا رہ ءِ اِلنگپ۔ مسلمان ءِ تینا مسلمان ایلم تون ہمو وڑ پیش بروئی ءِ کہ اسہ ایلم اسے زیب ایتک۔ حضرت ابو ہریرہؓ روایت کیک کہ نبی علی الصلوٰة والتسلیم فرمائفے:
”ہرکس اس تینا ایلم نا عزت یا پین گڑا سے نا بابت ظلم کرے، تو او بایدے اودے اوڑان بشخفے۔ داڑان مست کہ گون تیان پک اس سلپ۔ اگہ اونا پین عمل اس نیک ءُ ارے تو (قیامت نا دے) اوفتیان ہمو ظلم انا کچ آ پدی ہلنگک۔ اگہ اونا بشخ اٹی نیکی اس مفک تو ہمو مظلوم نا بدی تے ہلسا اوڑا بیٹ کرفنگک۔
ہفتئی تلار
تاک: 30
پنہ : 04
